T વૉર્ડની ઑફિસની બરાબર બાજુમાં આવેલા મહાકવિ કાલીદાસ રોડની સમસ્યા વર્ણવતાં બીના ઠક્કરે મિડ-ડે LOCALને કહ્યું હતું કે ‘આ રોડ લાંબો ભલે હોય, પણ આજકાલની લાંબી ગાડીઓના જમાનામાં આ રસ્તા પરથી એકસાથે બે લાંબી ગાડીઓને પસાર થવું કેટલીયે વાર મુશ્કેલીભર્યું સાબિત થતું હોય છે. આ રોડ પર મહાનગર ગૅસનું કામ ચાલી રહ્યું છે. ખાડો ખોદીને એમાંથી કાઢવામાં આવેલી માટી, પથ્થર એક જ બાજુએ બનાવવામાં આવેલી ફુટપાથ પર નાખવામાં આવ્યા હોવાથી રાહદારીઓને ખૂબ તકલીફ થાય છે અને કેટલીયે વખત રસ્તા પર ગાડી પાર્ક કરીને જતા રહેતા વાહનચાલકોને લીધે સાંજના ટ્રાફિકની મોટી સમસ્યા ઊભી થાય છે.’